**รายงานเหตุการณ์เบื้องต้นเสนอผู้บริหาร (Spot Report)**

**ชื่อเหตุการณ์**: รายงานการสอบสวนอุบัติเหตุเสียชีวิตเบื้องต้น บ้านนาดูน ตำบลหนองช้าง อำเภอสามชัย จังหวัดกาฬสินธุ์

**สถานที่เกิดเหตุ**: ทางหลวงหมายเลข 227 คำม่วง – วังสามหมอ เขตบ้านนาดูน ตำบลหนองช้าง อำเภอสามชัย จังหวัดกาฬสินธุ์

**วันเกิดเหตุ** : 23 สิงหาคม 2562 เวลา 20.30 น. **วันที่ได้รับแจ้งข่าว :** 23 สิงหาคม 2562 เวลา 21.21 น.

**แหล่งข้อมูล/ ผู้แจ้งข่าว :** นายเกรียงไกร ประจัญศรี นวก.สาธารณสุขชำนาญการ รพ.สามชัย

**ผู้ให้ข้อมูล/รายละเอียด** : รตอ.ธิติพงษ์ บุษมงคล สภอ.สามชัย จังหวัดกาฬสินธุ์, หน่วยกู้ภัยอโสกสามชัย

**รายละเอียดของเหตุการณ์**

**1. วันเวลา ที่เกิดเหตุ จุดที่เกิดเหตุ**

วันที่ 23 สิงหาคม 2562 เวลา 20.20 น. ทางหลวงหมายเลข 227 คำม่วง – วังสามหมอ เขตบ้านนาดูน ตำบลหนองช้าง อำเภอสามชัย จังหวัดกาฬสินธุ์ สภาพถนนลาดยางผิวเรียบ

**2. จำนวนผู้ประสบเหตุ**

2.1 คนขับรถจักรยานยนต์ 1 ราย เพศชาย เสียชีวิตในที่เกิดเหตุ อาศัยอยู่ที่ บ้านหนองแซง ม.9 ต.สำราญ อ.สามชัย จ.กาฬสินธุ์

2.2 คนขับรถยนต์ 1 ราย เพศหญิง ไม่ได้รับบาดเจ็บ

**3. ยานพาหนะที่เกิดเหตุ**

- รถจักรยานยนต์ ยี่ห้อ Honda ไม่ทราบรุ่น สี และหมายเลขทะเบียน

- รถยนต์ (รถเก่ง) ยี่ห้อ Masda สีขาว เลขทะเบียน กท 64

**4. ลักษณะที่เกิดเหตุ**

- ถนนลาดยางผิวเรียบ มืด ไม่มีไฟส่องข้างทาง

 **5. สาเหตุ**

จากการสอบถามข้อมูลเบื้องต้น พบว่า ผู้ขับขี่รถจักรยานยนต์ได้ขับรถมุ่งหน้าไปยังอำเภอวังสามหมอ เพื่อกลับบ้านที่ บ้านหนองแซง ม.9 ต.สำราญ อ.สามชัย จ.กาฬสินธุ์ เมื่อถึงจุดเกิดเหตุรถจักรยานยนต์ได้ล้มและไถลไปกับพื้นถนนห่างจากจุดล้มประมาณ 20 เมตร ผู้ขับขี่ห่างจากจุดล้มประมาณ 10 เมตร ทำให้ผู้ขับขี่ได้รับบาดเจ็บที่ศีรษะและเสียชีวิต (กะโหลกศรีษะเปิด ขาขวามีแผลถลอก) ส่วนรถยนต์ขับมาจากอำเภอวังสามหมอมุ่งหน้าไปอำเภอคำม่วง เมื่อถึงจุดเกิดเหตุได้ชนรถจักรยานยนต์ของผู้เสียชีวิตที่จอดล้มอยู่ ส่งผลให้รถจักรยานยนต์ถูกลากไป 100 เมตร จากจุดเกิดเหตุ สภาพรถยนต์กระจังหน้า และหม้อน้ำแตก จากการสอบถามข้อมูลยืนยันว่ารถยนต์ไม่ได้ชนผู้เสียชีวิตแต่อย่างใด สภาพอากาศขณะเกิดเหตุปกติ ทัศนวิสัยดี

**ภาพประกอบ**





**ผลการประเมินความเสี่ยงเบื้องต้น**

**ปัจจัยด้านคน**

- ผู้ขับขี่รถจักรยานยนต์ ไม่สวมหมวกนิรภัย

- ผู้ขับขี่รถยนต์ คาดเข็มขัดนิรภัย

**ปัจจัยด้านพาหนะ**

- รถจักรยานยนต์ ยี่ห้อ Honda ไม่ทราบรุ่น สี และหมายเลขทะเบียน ไม่มีไฟหน้า - หลัง

- รถยนต์ (รถเก่ง) ยี่ห้อ Masda สีขาว เลขทะเบียน กท 64 มีไฟส่องสว่างครบถ้วน

**ปัจจัยด้านถนน / สิ่งแวดล้อม**

- ถนนลาดด้วยยางแอสฟัลต์ ผิวเรียบ มีเครื่องหมายแบ่งช่องทางเดินรถชัดเจน

- มืด ไม่มีไฟส่องสว่างข้างทาง

**การช่วยเหลือหลังเกิดเหตุ**

 - หน่วยกู้ภัยอโสกสามชัย กู้ภัยอโสกคำม่วง กู้ภัยสว่างคำม่วง กู้ชีพ อบต.สำราญ สภอ.สามชัย และ โรงพยาบาลคำม่วง

**ข้อเสนอแนะ**

- ผู้ขับขี่รถทุกชนิดควรตรวจสภาพรถของตนให้มีสภาพพร้อมใช้ เช่น ไฟส่องสว่างหน้า – หลัง อย่างสม่ำเสมอ

- ผู้ขับขี่รถจักรยานยนต์ควรสวมหมวกนิรภัยทุกครั้งก่อนขับขี่

 SAT &JIT อำเภอสามชัย

ลงชื่อ ผู้รายงาน

 (นายวัชรินทร์ คำมะภา)

 นักวิชาการสาธารณสุขปฏิบัติการ